تورکیه جمهوریتی جمهوررئیسی رجب طیب اردوغان انقره گه تشریف بویورگن روسیه دولت رهبری ولادیمیر پوتین بیلن یککه مه یککه اوچره شدی.
مطبوعات گه یاپیق بولیب اوتگن اوشبو اوچره شوو بیر یریم ساعت دوام ایتدی.
کیین چه لیک تورکیه-روسیه یوقاری سویه لی همکارلیک کینگشی ییغیلیشیده اشتراک ایتگن ایککی رهبر مشترک بیر مطبوعاتی کنفرانس ترتیب له دی.
اردوغان روسیه ده بولیب اوتگن سیلاو نتیجه سیده قیته باشدن دولت رهبری ایتیب سیلنگن لیگی سببلی پوتین گه اوز تبریک لرینی بیلدیردی.
جمهوررئیسی اردوغان دولت رهبری ولادیمیر پوتین نینگ قیته باشدن سیله نیشی آرتیدن ایلک سفری نی تورکیه گه قیلگن لیگی نینگ خرسند ایتووچی بیر نرسه دن عبارت بولگن لیگینی معلوم قیلدی.
یککه مه یککه و هیئت لر ارا اوچره شوو لرده ایککی اولکه اورته سیده گی علاقه لر توغریسیده بحث ایتیلگن لیگی نی معلوم قیلگن اردوغان، اوتگن ییل بیلن سالشتیریلگنده روسیه و تورکیه تجارت حجمی نینگ ۳۲ فایز آرتیب کیتگن لیگینی بیلدیردی.
اردوغان تجارت حجمی نی ۱۰۰ میلیارد دالر گه آرتیریش نی هدف قیلیب آلگن لیک لری نی ایسله تیب اوتدی.
بوگون تهدابی قویلگن آق قویو هستوی سنترالی نینگ بیرینچی باسقیچی نی میلادی ۲۰۲۳ نچی ییلی گه قدر تکمیل قیلیش نی امید ایتیاتگن لیک لری نی بیلدیرگن اردوغان، اوشبو سنترال نینگ ۲۰ میلیارد دالر دن آرتیق بیر سرمایه گذارلیکدن عبارت ایکن لیگینی معلوم قیلدی.
موجود قیینچیلیک لر گه قره مسدن، سوریه ده آستانه پروسه سی دایره سیده تینچ لیک نینگ تامین ایتیلیشی اوچون ایریم موفقیت لرنینگ قولگه کیریتیلگن لیگینی معلوم قیلگن اردوغان، "یوز فایز بولمه سه هم سوریه ده کوپلب کیشی نینگ جان بیریشی گه مانع بولدیک" دییه قید ایتدی.
عینی دمده اردوغان ایرته گه انقره ده روحانی و پوتین نینگ اشتراکی بیلن بولیب اوته دیگن رهبر لر ییغیلیشی جریانیده هم اوشبو خصوصده بحث ایته دیگن لیک لرینی ایسله تیب اوتدی.
پوتین گه عفرین عملیاتی نینگ نتیجه سی باره سیده معلومات بیرگن لیگینی معلوم قیلگن اردوغان، سوریه توپراق لری نینگ ترورچی لر نینگ قولی گه تاپشیریلیشی نینگ ممکن ایمس لیگینی بیلدیردی.
عینی دمده اردوغان روسیه دن آلینه دیگن اس ۴۰۰ راکت لری نینگ وقتی دن آلدین تورکیه گه تاپشیریله دیگن لیگی نی معلوم قیلدی.
پوتین ایسه اوچره شوولر جریانیده ایککی تامانلمه علاقه لر  و منطقه مقیاسیده گی ینگی لیک لر باره سیده بحث ایتگن لیک لری نی بیلدیررایکن، ایککی اولکه اورته سیده گی سرمایه‌گذارلیک میزانی نی آرتیریش نیتیده ایکن لیک لری نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
